เมื่อวันที่ 30/03 และ 28/05 ที่ผ่านมา ได้มีเพศสัมพันธ์ แบบใส่ถุงยาง แต่อารัลแบบไม่ใส่ รวมไปถึงมีการจูบ เบื้องต้นไม่มีอาการผื่นตามฝ่ามือและเท้า แต่วันนี้เหมือนมีตุ่มขาว คล้ายร้อนในตรงกรามด้านใน แต่ไม่เจ็บ มีโอกาสที่จะติดโรค สูงไหมคะ
สวัสดีค่ะ หากมีเพศสัมพันธ์โดยใส่ถุงยางอนามัยป้องกันขณะที่มีการสอดใส่อวัยวะเพศเอาไว้ตลอด โอกาสการรับเชื้อ HIV หรือซิฟิลิซก็มีได้น้อยส่วนการมีเพศสัมพันธ์ทางปาก การจูบ ที่มีการสัมผัสกันของเยื่อบุช่องปากกับช่องปากหรือช่องปากกับอวัยวะเพศโดยตรงนั้น อาจเสี่ยงต่อการรับเชื้อ HIV ได้ ส่วนตัวเชื้อซิฟิลิซอาจจะไม่ได้ติดทางน้ำลาย หรือไม่ได้ติดจากปากมาสัมผัสอวัยวะเพศได้มากนักอาการมีตุ่มขาวคล้ายร้อนในในปากอาจจะไม่ได้บ่งบอกอะไรชัดเจน อาการของโรค HIV ในระยะแรกจะไม่จำเพาะเจาะจงอาจจะมีไข้ต่ำๆ ต่อมน้ำเหลืองโตทั่วๆ ผื่นขึ้นตามตัวหรือบางคนก็ไม่มีอาการ มักเกิดภายใน 2-6 สัปดาห์หลังรับเชื้อ ส่วนอาการของซิฟิลิซระยะแรกอาจจะมีแผลไม่เจ็บที่อวัยวะเพศ ทำให้ผู้ป่วยส่วนใหญ่ไม่รู้ตัว หลังจากนั้นอาจมีผมร่วง ผื่นตามมือเท้าได้ซึ่งการวินิจฉัยจำเป็นต้องใช้การตรวจเลือด หากเป็นคู่นอนที่ไม่ทราบประวัติแน่ชัด ควรไปตรวจหาโรคติดต่อทางเพศสัมพันธ์แม้จะไม่ได้มีอาการอะไร โดยผลตรวจให้ผลได้แน่นอนที่ 3 เดือนหลังเสี่ยง แต่ตอนนี้ที่ผ่านมาประมาณเดือนกว่าๆแล้วก็สามารถไปตรวจก่อนได้เช่นกัน